Federalist No. 10

Federalist No. 10 esas esayo da James Madison e la dekesma di la Federalist Papers (la paperi federala), serio qua suportis ratifikar la Konstituco di Usa. Ol publikegesis ye 22 di novembro 1787 sub la pseudonimo Publius, la nomo en qua omna Paperi Federala publikigesis. La esayo esas la maxim famoza en li, ed un ek la maxim respektoza skribaji pri politiko en Usa.

No. 10 skribesas pri la questiono pri quale on mustas gardar kontre partiseti politikala, grupi di civitani kun interesi kontre la yure di la tota komuneso. En la nuna politikala mondo esas apta vorto por li, special interest, o grupi kun specala intereso qua povas esar por o kontre la yuri di civitani. Madison argumentis ke forta, granda republiko esus plu bona gardo kontre li, plu bona kam multa stati individuala. 

 Publikigo 

Ye 17 di septembro, 1788 la konstituco donesis a la stati por ratifigo. Anti-federala skribisti publikigis esayi e letri kontre ratifiko, e respondante ad ol Alexander Hamilton rekrutis Madison e John Jay skribez letri pro ratifiko. No. 10 unesme aparis en la Daily Advertiser, qua esis notinda pro ke preske omna di la altri aparis en du altra jurnali, la Independent Journal e la New-York Packet.

 Extera ligili 
 Texto di Federalist No. 10

Kategorio:Legala dokumenti